**PTTRM แจ้งประกาศรับสมัครผู้ค้า “กลุ่มวิศวกรรม” ประจำปี 2560**

|  |
| --- |
| ***วัตถุประสงค์ของการขึ้นทะเบียนผู้ค้า***  ทะเบียนผู้ค้าของบริษัท ปตท. บริหารธุรกิจค้าปลีก จำกัด (PTTRM Approved Vendor List; PTTRM AVL) จัดทำขึ้นเพื่อประโยชน์ในงานจัดหาพัสดุด้วยวิธีประมูล โดยมีวัตถุประสงค์เพื่อให้มั่นใจว่าภายใต้กระบวนการกำหนดกลุ่มงาน และขั้นตอนหรือวิธีการในการคัดเลือกผู้ค้าเพื่อขึ้นทะเบียนผู้ค้ากับทาง PTTRM นั้น จะได้ผู้ค้าที่มีประสิทธิภาพ สามารถส่งมอบสินค้า/ บริการได้ตรงกับความต้องการขององค์กร และส่งเสริมความเป็นพันธมิตร (Partnership) กับ บริษัท ปตท. บริหารธุรกิจค้าปลีก จำกัด อย่างยั่งยืน |
| ***รูปแบบของผู้ค้า ปตท.***  ผู้ค้าของ ปตท. แบ่งเป็น 2 กลุ่มคือ  **2.1.** บัญชีผู้ค้า PTTRM (Vendor List) หมายถึง ผู้ค้าทั่วไปที่มีการทำธุรกรรมติดต่อกับ PTTRM และได้รับการอนุมัติให้มีการทำสัญญาซื้อ/จ้าง/เช่า กับ ปตท. ไม่ว่าจะโดยวิธีประมูล วิธีตกลงราคา วิธีพิเศษ หรือ ผู้ค้าที่ได้รับการอนุมัติตามที่ ปตท. กำหนด  **2.2.** ทะเบียนผู้ค้า ปตท. (PTTRM Approved Vendor List; PTTRM AVL) หมายถึง ผู้ค้าที่ผ่านเกณฑ์ตามกระบวนการคัดกรองคุณสมบัติผู้ค้าในแต่ละกลุ่มงานที่ ปตท. กำหนด และจะได้รับสิทธิในการประมูลงานที่อยู่ในกลุ่มงานที่ประกาศใช้แล้ว |
| ***คุณสมบัติของผู้ค้าที่จะสมัครเพื่อคัดเลือกขึ้นทะเบียนผู้ค้า PTTRM.***  ผู้ค้าที่มีความประสงค์จะขอขึ้นทะเบียนผู้ค้าของ PTTRM (PTT Approved Vendor List) ต้องผ่านหลักเกณฑ์ทั้งหมดดังต่อไปนี้  1. ผู้ค้าจะต้องไม่เป็นผู้ละทิ้งงานของ PTTPLC, PTTRM หรือส่วนราชการ รัฐวิสาหกิจ และหน่วยงาน ต่างๆ ของรัฐ  2. กรณีที่เคยถูกเพิกถอนออกจากกลุ่มงานใดในทะเบียนผู้ค้าของ PTTPLC หรือ PTTRM จะไม่มีสิทธิยื่นขอขึ้นทะเบียนผู้ค้าฯ กับ PTTRM ในกลุ่มงานนั้นๆ ในช่วงระยะเวลา 5 ปี นับถัดจากวันที่ถูกเพิกถอน ยกเว้นกรณีถูกเพิกถอน เนื่องจากเป็นผู้ละทิ้งงานของ PTTPLC หรือ PTTRM หรือส่วนราชการ รัฐวิสาหกิจ และหน่วยงานต่างๆ ของรัฐ PTTRM จะไม่รับเข้าเป็นผู้ค้าในทะเบียนผู้ค้า PTTRM จนกว่าจะมีหนังสือแจ้งแสดงหลักฐาน การยกเลิกการถูกเพิกถอน  3. ผู้ค้าจะต้องเข้าใจ และรับทราบแนวทางการปฏิบัติอย่างยั่งยืนของผู้ค้า ปตท. (PTT Supplier Sustainable Code of Conduct: CoC) [(แนวทางการปฏิบัติอย่างยั่งยืนของผู้ค้า ปตท.)](http://www.pttplc.com/TH/Opportunity/Procurement/pages/supplier-code-of-conduct.aspx)  **กลุ่มผู้ค้าที่ประกาศรับสมัครเพื่อขึ้นทะเบียนกับ PTTRM ปี 2560 ได้แก่กลุ่มผู้ค้าวิศวกรรม 3 กลุ่ม** |

1. **ผู้ค้ากลุ่มงานก่อสร้าง ปรับปรุงสถานีบริการ และอาคารต่าง ๆ**

* **วงเงินโครงการ น้อยกว่า 5 ล้านบาท**
* **วงเงินโครงการตั้งแต่ 5 แต่ไม่เกิน 15 ล้านบาท**
* **วงเงินโครงการมากกว่า 15 แต่ไม่เกิน 30 ล้านบาท**
* **วงเงินโครงการ มากกว่า 30 ล้านบาท**

**ขอบเขตของงานหลักที่ต้องปฏิบัติได้ด้วยบุคลากรของผู้รับจ้าง**

* **งานก่อสร้าง**
* **งานโครงสร้างและสถาปัตยกรรม**
* **งานระบบไฟฟ้าและสายสัญญาณ**
* **งานระบบสาธารณูปโภคพื้นฐาน**
* **งานรื้อถอนอาคาร สิ่งปลูกสร้าง**
* **งานทางเชื่อม**

**ขอบเขตของงานที่เกี่ยวข้องซึ่งต้องมีความพร้อมให้บริการ**

* **งานระบบน้ำมัน**
* **งานถมดิน**
* **งานป้ายและสัญลักษณ์**
* **งานระบบปรับอากาศและระบายอากาศ**

1. **ผู้ค้ากลุ่มงานตกแต่ง และปรับปรุงภายในอาคารร้านสะดวกซื้อ**

* **วงเงินโครงการ น้อยกว่า 5 ล้านบาท**
* **วงเงินโครงการตั้งแต่ 5 แต่ไม่เกิน 15 ล้านบาท**
* **วงเงินโครงการมากกว่า 15 แต่ไม่เกิน 30 ล้านบาท**
* **วงเงินโครงการ มากกว่า 30 ล้านบาท**

**ขอบเขตของงานหลักที่ต้องปฏิบัติได้ด้วยบุคลากรของผู้รับจ้าง**

* **งานตกแต่งพื้น, ฝ้าเพดาน, และ ผนัง**
* **งานเฟอร์นิเจอร์**
* **งานชั้นโชว์สินค้าแบบสั่งทำ**
* **งานสแตนเลส เคาท์เตอร์ห้องครัว และ เคาท์เตอร์บริการอื่น ๆ**
* **งานรื้อถอนการตกแต่ง**

**ขอบเขตของงานที่เกี่ยวข้องซึ่งต้องมีความพร้อมให้บริการ**

* **งานป้าย Graphic และป้ายโฆษณาในร้าน**
* **งานกระจกและประตู**
* **งานระบบไฟฟ้าและสายสัญญาณ**
* **งานระบบสาธารณูปโภคพื้นฐาน**
* **งานระบบปรับอากาศและระบายอากาศ**
* **งานชั้นวางสินค้าสำเร็จรูป**

1. **ผู้ค้ากลุ่มงานซ่อมบำรุงทั่วไป ไฟฟ้า โยธา ประปา ท่อทาง**

* **วงเงินโครงการ น้อยกว่า 5 ล้านบาท**
* **วงเงินโครงการตั้งแต่ 5 แต่ไม่เกิน 15 ล้านบาท**
* **วงเงินโครงการมากกว่า 15 แต่ไม่เกิน 30 ล้านบาท**

**ขอบเขตของงานหลักที่ต้องปฏิบัติได้ด้วยบุคลากรของผู้รับจ้าง**

* **งานโยธา ระบบสุขาภิบาล งานระบบสาธารณูปโภคพื้นฐาน และระบบบำบัดน้ำเสีย**
* **งานพื้น ฝ้าเพดาน และผนัง**
* **งานห้องครัว และระบบระบายอากาศ**
* **งานระบบไฟฟ้า และสื่อสาร**
* **งานขอบหลังคา รางน้ำ เสาอาคาร และป้ายสัญลักษณ์ของอาคารคลุมแท่นจ่าย**
* **งานขอบหลังคา รางน้ำ เสาอาคาร และป้ายสัญลักษณ์ของอาคารร้านสะดวกซื้อ และ อาคารอื่น ๆ**
* **งานป้ายราคาน้ำมัน และ เสาป้าย Highway Sign**
* **งานระบบหลังถังน้ำมัน และ ท่อทางที่เกี่ยวข้องกับระบบสูบจ่ายน้ำมัน**

**ขอบเขตของงานที่เกี่ยวข้องซึ่งต้องมีความพร้อมให้บริการ**

* **งานปิดกั้นพื้นที่กรณีเกิดอุบัติเหตุ**
* **งานรื้อถอนสถานีบริการ**
* **งานป้าย Graphic และป้ายโฆษณาในร้าน**
* **งานระบบปรับอากาศและระบายอากาศ**
* **งานซ่อมสแตนเลส เคาท์เตอร์ และ เคาท์เตอร์บริการอื่น ๆ**
* **งานซ่อมเฟอร์นิเจอร์**

**กำหนดการรับสมัครสำหรับผู้ค้าที่สนใจรายใหม่ ประจำปี 2560**

* **ประชุมชี้แจงผู้ค้า 1 มิถุนายน 2560**
* **สมัครและยื่นเอกสารเพื่อพิจารณาคุณสมบัติ 2 มิถุนายน 2560 ถึง 16 มิถุนายน 2560**
* **พิจารณาเอกสารการสมัคร 16 มิถุนายน 2560 ถึง 16 กรกฏาคม 2560**
* **ประกาศผลผู้ค้าที่ผ่านการพิจารณาคุณสมบัติ 31 กรกฏาคม 2560**

**โดยมีรายละเอียดและเงื่อนไขการรับสมัคร แยกตามวงเงินโครงการของผู้ค้าที่ต้องการสมัคร (เอกสารแนบ)**